Ex Aku Pontianak

Ex Aku Pontianak ialah sebuah siri drama televisyen Malaysia 2022 arahan Shamyl Othman dengan skrip oleh Anwar Hadi, Sharmaine Othman, Suzanne Ong dan Akmal Nahar. Dibintangi oleh Ikmal Amry, Elizabeth Tan dan Raysha Rizrose, siri ini disiarkan sebagai sebahagian daripada Gempak Original Series dari 19 Januari hingga 23 Mac 2022.

Premis
Mengisahkan seorang playboy bernama Malik (Ikmal Amry) yang diburu oleh bekas teman wanitanya, Bella (Elizabeth Tan) kerana bermain kayu tiga. Malik terkejut apabila mengetahui Bella sebenarnya ialah seekor pontianak dan dia mendapatkan bantuan Suraya (Raysha Rizrose), seorang pemburu pontianak yang mempunyai misi tersendiri untuk menghapuskan pontianak jahat seperti Bella yang cuba mengumpul kuasa baharu.

Pelakon
 Ikmal Amry sebagai Malik
 Elizabeth Tan sebagai Bella
 Raysha Rizrose sebagai Suraya
 Alicia Amin sebagai Jay
 Maya Hanum sebagai Fifi
 Fikhree Bakar sebagai Zhafran
 Arwan Umar sebagai Joe
 Nabil Zakaria sebagai Amran
 Fatimah Abu Bakar sebagai Mak Suraya
 Malek Noor sebagai Uncle Fuad, bapa Suraya

Penampilan kameo
 Amber Chia
 Alex Yoong

Penerbitan
Ex Aku Pontianak diarahkan oleh Shamyl Othman, manakala skripnya ditulis oleh adiknya, Sharmaine, Anwar Hadi, Suzanne Ong dan Akmal Nahar. Ikmal Amry, Elizabeth Tan dan Raysha Rizrose bersetuju membintangi drama ini selepas membaca skrip yang disifatkan "begitu segar".

Pengarahnya, Shamyl menjelaskan, meskipun drama ini mengangkat mitos pontianak sebagai subjek utama, namun pasukan penerbitannya cuba membawa kisahnya ke satu konteks baharu. Menurutnya, penggambaran dijalankan pada waktu malam sehingga awal pagi. Barisan pelakon lain termasuk Alicia Amin, Fikhree Bakar, Maya Hanum dan Nabil Zakaria. Supermodel, Amber Chia dan pelumba negara, Alex Yoong membuat penampilan kameo.

Episod

Rujukan

Drama Melayu 2022
Rancangan Astro Ria